Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 95/12/7706	Poprad, 28.5.2012
EEČ : 2-57-67-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 29.10.2012 v poobednejších hodinách si v bytovom dome v XXXXX  č. 46, v byte, v ktorom je k trvalému pobytu prihlásený XXXXX, nar. XXXXX, od menovaného kúpil  vysušené vrcholky rastliny konope (Canabis), o celkovej hmotmosti 1,06 g s priemereným obsahom 9,9 THC (terahydrokanibolu) - účinnej látky rastliny konope, ktoré potom následne neoprávnene pre vlastnú potrebu prechovával v uztvárateľnom sáčku o rozmeroch 7,5 x 4 cm až do dňa 29.10.2011 do 16.30 hod, kedy bol príslušníkmi PZ zadržaný ako podzrivý a to na ceste medzi XXXXX a XXXXX, pričom z uvedeného množstva by bolo možné pripraviť od 4 do 11 obvykle jednorázových dávok drogy, pričom rastliny rodu Cannabis (konope) a živica z nich sú zaradené v zmysle zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok, 

Podľa §216 odsek 2 Trestného poriadku je určená obvinenému skúšobná doba v trvaní 24 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľa OR PZ XXXXX, Odboru kriminálnej polície                         sp. zn. ČVS:ORP-535/1-OVK-PP-2011 zo dňa 6.12.2011 bolo začaté trestné stíhanie a súčasne vznesené obvinenie XXXXX, nar. XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona, na tom skutkovom základe ako je uvedený vo výrokovej časti predmetného uznesenia. 

	Obvinený sa ku skutku, ktorý mu je kladený za vinu, priznal. Vyslovil súhlas s podmienečným zastavením trestného stíhania podľa § 216 Trestného poriadku. Škoda konaním obvineného nevznikla žiadna. 
	
Z vykonaných dôkazov, ktoré sú súčasťou spisového materiálu, najmä zo zápisnice o zaisťovacích úkonoch, znaleckého posudku KEÚ PZ a z listinných dôkazov je zrejmé, že ku skutku došlo a tohto sa dopustil obvinený. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného, po vznesení obvinenia do podania obžaloby na návrh policajta alebo aj bez návrhu, podmienečne zastaviť trestné stíhanie, ak 

a/ obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 

b/ nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné potrebné opatrenia na jej náhradu a 

c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

	V tomto prípade boli na takýto postup splnené zákonom stanovené podmienky.

	Za spáchanie prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona je stanovená horná hranica trestnej sadzby trestu odňatia slobody v trvaní 5 (piatich) rokov.

	Obvinený sa k spáchaniu prečinu priznal a vyhlásil že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne pričom  jeho konaním nevznikla žiadna škoda 

	Obvinený XXXXX nebol doposiaľ súdne trestaný. Z miesta trvalého bydliska je hodnotený všeobecne. V priestupkovom konaní prejednávaný nebol. Momentálne vykonáva živnostenskú činnosť K užívaniu marihuany uviedol, že túto užil celkovo tri krát: prvýkrát fajčil XXXXX, druhýkrát XXXXX a tretíkrát XXXXX 
	S poukazom na osobu obvineného, jeho doterajšiu trestnú bezúhonnosť a priznanie, konštatujem splnenie všetkých zákonom stanovených podmienok na podmienečné zastavenie trestného stíhania, pričom takéto rozhodnutie možno považovať za dostačujúce.
	
Podľa § 216 ods. 2 Trestného poriadku bola obvinenému uložená skúšobná doba v trvaní 24 mesiacov.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Juhás
prokurátor